Svetšin

**Svetšin** (vene keeles *Свечин*) on Venemaa aadlisuguvõsa, Levašovi suguvõsa haru. Tänapäeval elavad suguvõsaliikmed Prantsusmaal.

## Ajalugu
Svetšini suguvõsa oli tuntud Tverist pärit Levašovite bojaarisuguvõsa haru. Suguvõsa esiisaks oli Andrei Konstantinovitš Levašov, kelle hüüdnimeks oli *Svetša*. Tema kahest pojast sai alguse suguvõsa kaks peamist haru: Fjodor Svetšinist sai alguse vanem liin, Karp Svetšin oli noorema liini rajaja. Väljapaistvam neist oli vanem haru, mis hiljem hargnes paljudeks liinideks. Suguvõsast võrsus arvukalt isikud, kes jõudsid keisririigi sõjaväes vähemalt kindralmajori või tsiviilteenistuses sellele vastava tõelise riiginõuniku auastmeni. Pärast 1917. aasta sündmusi lahkus suguvõsa Venemaalt; praegu on alles veel üks Prantsusmaale elama asunud liin.

## Svetšinid kubermangu aadlisuguvõsaraamatutes
Suguvõsa võeti Rjazani (1865), Tambovi (1793, 1844), Tuula ja Tveri kubermangu aadlisuguvõsaraamatusse.

## Suguvõsa liikmeid

*Stepan Konstantinovitš Svetšin (suri pärast 1677), Moskva aadlik, Jaranski ja Kolomna vojevood
*Pjotr Grigorjevitš Svetšin (1689−pärast 1741), brigadir
*Pjotr Ivanovitš Svetšin (1740−enne 1808), tõeline riiginõunik, Tuula tsiviilpalati esimees
*Mihhail Mihhailovitš Svetšin (suri 1813), kindralmajor, polgukomandör
*Pjotr Sergejevitš Svetšin (1752−1811), tõeline riiginõunik
*Aleksandr Sergejevitš Svetšin (1755−1801), kindralleitnant, polgukomandör
*Aleksei Sergejevitš Svetšin (1755−1814), kindralmajor, polgukomandör
*Nikolai Sergejevitš Svetšin (1758−1850), jalaväekindral, kindralproviantmeister, Peterburi sõjakuberner
*Krahv Pavel Sergejevitš Svetšin-Galliani (1761−1823), riiginõunik
*Nikanor Mihhailovitš Svetšin (1772−1849), kindralleitnant, brigaadi- ja diviisikomandör
*Nikolai Petrovitš Svetšin (1773−1829), polkovnik, polgu- ja brigaadikomandör, Borissovi linna komandant, Belevski maakonna aadlimarssal, dramaturg
*Aleksei Aleksandrovitš Svetšin (1781−1835), mitšman, kindralleitnant, diviisiülem
*Pjotr Aleksandrovitš Svetšin (1789−1852), kindralmajor, polgukomandör
*Ivan Vassiljevitš Svetšin (1793−?), tõeline riiginõunik, Saratovi udellikontori direktor
*Aggei Grigorjevitš Svetšin (1816−1899), kindralmajor
*Nikolai Ivanovitš Svetšin (1816−1903), salanõunik, Tema Keiserliku Majesteedi Isikliku kantselei IV osakonna asjadevalitseja
*Aleksandr Aleksandrovitš Svetšin (1817−1879), staabirittmeister, Borissoglebski maakonna aadlimarssal
*Vladimir Konstantinovitš Svetšin (1821−1878), kindralleitnant, polgu-, diviisi- ja armeekorpuse komandör
*Aleksandr Aleksejevitš Svetšin (1823−1896), jalaväekindral, kindraladjutant, polgu- ja armeekorpuse komandör, diviisiülem
*Aleksei Ivanovitš Svetšin (1823−pärast 1889), mereväeleitnant, tõeline riiginõunik
*Aleksei Mihhailovitš Svetšin (1826−1901), mereväeleitnant, kindralleitnant, Bolhovi ja Mtsenski linna politseimeister, Varssavi sõjaväeringkonna intendandi abi
*Vladimir Aleksejevitš Svetšin (1828−1892), tõeline riiginõunik
*Fjodor Aleksandrovitš Svetšin (1844−1894), tõeline riiginõunik, Tuula kubermangu aadlimarssal, kirjanik
*Pjotr Aleksandrovitš Svetšin (1849−pärast 1913), kindralmajor, eskadronikomandör, raudteejaama komandant
*Sergei Aleksejevitš Svetšin (1857−1917), kindralmajor, roodu-, polgu- ja brigaadikomandör
*Aleksandr Nikolajevitš Svetšin (1859−1939), kammerhärra, tõeline riiginõunik, Venemaa keisririigi suursaadik Madalmaade kuningriigis
*Ivan Nikolajevitš Svetšin (1863−1930), kindralleitnant, Primorje oblasti sõjakuberner ja Ussuurimaa kasakavägede ataman, Stavropoli kuberner
*Aleksei Aleksandrovitš Svetšin (1865−1929), polkovnik, Tšernigovi kubermangu semstvovalitsuse esimees, rahukohtunik, I Riigiduuma liige
*Aleksandr Fjodorovitš Svetšin (1871−1907), õuenõunik, Nižni Novgorodi viitsekuberner, Jefremovski maakonna aadlimarssal
*Vladimir Vladimirovitš Svetšin (1871−1944), polkovnik, tiibadjutant, üks Venemaa autonduse rajajaist

## Pildid

File:Svechin AA.jpg|Jalaväekindral Aleksandr Aleksejevitš Svetšin (1823−1896)
File:Alexey A. Svechin.jpeg|I Riigiduuma liige Aleksei Aleksandrovitš Svetšin (1865−1929)
File:Свечин Фёдор Александрович.jpg|Tõeline riiginõunik Fjodor Aleksandrovitš Svetšin (1844−1894)
File:Nikolay Petrovich Svechin (by V. Hau).jpg|Polkovnik Nikolai Petrovitš Svetšin (1773−1829)
File:Svechin, Nikolay Sergeyevich Portrait by Józef Oleszkiewicz.png|Jalaväekindral Nikolai Sergejevitš Svetšin (1758−1850)
File:Свечин Владимир Константинович, 1877.jpg|Kindralleitnant Vladimir Konstantinovitš Svetšin (1821−1878)


## Svetšini suguvõsa mõisavaldused
*Vitebski kubermang:
**Malnava (1914−1920)

## Kirjandus
*Лобановъ-Ростовский, А. Б. *[[Russkaja rodoslovnaja kniga|Русская родословная книга]]*. Томь второй. СПб.: Типогр. А. С. Суворина, 1895. Lk 196-208 https://runivers.ru/bookreader/book58528/#page/202/mode/1up.
**Русская родословная книга*. СПб.: Тип. Министерства Путей Сообщения, 1873. Lk 285-289 https://runivers.ru/bookreader/book53492/#page/331/mode/1up.

## Välislingid
*Svetšini suguvõsa aadlivapp veebisaidil gerbovnik.ru
*Svetšini suguvõsa genealoogia veebisaidil 62info.ru
*Svetšini suguvõsa sugupuu veebisaidil rgfond.ru